విశాలాంధ్ర మహాసభ గత కొన్ని సంవత్సరాలుగా తెలుగు జాతి ఐక్యత, రాష్ట్ర సమగ్రత పరిరక్షణల కొరకు ఎన్నో విపరీత, ప్రతికూల పరిస్థితులను ఎదుర్కొంటూ విభజనకు వ్యతిరేకంగా ఉద్యమం నిర్వహించింది.
విభజనవాదుల ప్రచారాల్ని నిరాధారాలుగా నిరూపిస్తూ పలు మీడియా సమావేశాలు, నిజానిజాలప్రదర్శనలు, కరపత్రాల-పుస్తకాల ప్రచురణలు, హైదరాబాద్ ఢిల్లీ పలు ఇతర ముఖ్య నగరాలలో నిర్వహించాం. సమైక్యతా ఉద్యమంలో మా వంతు పాత్ర పోషించాము.
కాంగ్రెస్ వర్కింగ్ కమిటీ విభజనకు అనుకూలంగా జూలై 30, 2013న నిర్ణయం తీసుకున్న వెంటనే రాష్ట్ర వ్యాప్త సమైక్యతా యాత్ర నిర్వహించాము.
వేలాది మంది కార్యకర్తలతో బస్సులలో నాలుగు రాష్ట్రాల మీదుగా పయనించి ఢిల్లీ ముట్టడి కార్యక్రమంలో భాగంగా రెండు జాతీయ పార్టీల కార్యాలయాల ముందు భారీ నిరసనలు చేపట్టాం.
మా నిర్విరామ ప్రయత్నాలు, ఐక్యంగా ఉండాలన్న రాష్ట్ర ప్రజల సంకల్పం నెరవేరక పోవటానికి ఏకైక కారణం రెండు ముఖ్య జాతీయ పార్టీలయిన కాంగ్రెస్, భా.జ.పా., కుమ్మక్కు కావటం. తమ రాజకీయ ప్రయోజనాల కోసం ఈ రెండు పార్టీలు చేసిన ఈ కుట్ర తెలుగు ప్రజల మనస్సులను శాశ్వతంగా గాయపరిచింది. పార్లమెంట్ లో విభజన బిల్లు ఆమోదం పొందిన తీరు ప్రపంచవ్యాప్తంగా ఉన్న తెలుగు ప్రజలందరినీ తీవ్రమయిన ఆవేదనకు, అవమానానికి గురిచేసింది. తమ జాతి విచ్చిత్తికి కారకులందరిపైనా ప్రతీకార భావనలను రగిల్చింది.
జాతీయ పార్టీలైన కాంగ్రెస్, భా.జ.పా.లకు తెలుగు గడ్డ మీద రాజకీయ పుట్టగతులు లేకుండా చెయ్యాలి. ఈ పార్టీలనుంచి పోటీకి నిలబడిన అభ్యర్థులకు డిపాజిట్ దక్కకుండా చూసే భాద్యత తెలుగు ప్రజలందరిది.
విశాలాంధ్ర మహాసభ రాష్ట్ర విభజన నిర్ణయాన్ని నిరసిస్తోంది. మన రాష్ట్ర విభజనకు అవలంభించిన విధానం ఒక దుష్ట సాంప్రదాయానికి నాంది పలికింది. ఇటువంటి నియంతృత్వ అప్రజాస్వామిక తీరు ఇప్పటికయినా అరికట్టకపోతే అది దేశ విచ్చిత్తికి దారి తీస్తుంది.
మన రాష్ట్ర విభజన జాతీయ పార్టీల కుట్రలో ఒక చెడు ఆరంభం మాత్రమే. రాజధాని, నీళ్ళు , నిధుల పంపకాల విషయాలలో తెలుగు ప్రజల మధ్యన విద్వేషాలు విభేదాలు సృష్టించి తెలుగు జాతిని మరింత బలహీన పరచటానికి జాతీయ పార్టీలు మరిన్ని కుతంత్రాలు పన్నటం తధ్యం. కాబట్టి తెలుగు ప్రజలందరూ అప్రమత్తంగా ఉండాలి.
తెలుగు జాతి ప్రస్తుత దుస్థితికి కారణం కేంద్ర ప్రభుత్వానికి కట్టబెట్టబడిన అపరిమిత అధికారం అని గ్రహించి రాష్ట్ర పరిపాలనలో కేంద్ర ప్రభుత్వ భూమికను నియంత్రించాలి. కేంద్ర ప్రభుత్వం దేశ భద్రత, విదేశీ వ్యవహారాల వంటి మౌలిక పరిపాలనా అంశాలకే పరిమితం కావాలి. కాబట్టి, తెలుగు ప్రజలు స్వయం ప్రతిపత్తికై పోరాడాలి. మన పోరాటం ఇతర భాషా జాతులకు స్ఫూర్తి కావాలి.
visalandhra mahasabha gatha konni samvatsaraalugaa telugu jaati aikyata, rashtra samagrata parirakshanala koraku enno vipareeta, pratikuula paristhitulanu edurkontu vibhajanaku vyatirekamgaa udyamam nirvahinchindi.
vibhajanavaadula prachaaraalni niraadhaaraalugaa niruupistuu palu media samavesalu, nijaanijaalapradarsanalu, karapatraala-pustakaala prachuranalu, hyderabad dhilli palu itara mukhya nagaraalalo nirvahinchaam. samaikyataa udyamamlo maa vantu paatra pooshinchaamu.
congress varking commity vibhajanaku anukuulamgaa juulai 30, 2013na nirnayam teesukunna ventane rashtra vyaapta samaikyataa yaatra nirvahinchaamu.
velaadi mandi kaaryakartalato bassulalo naalugu rashtrala meedugaa payaninchi dhilli muttadi kaaryakramamlo bhagamga rendu jaateeya paarteela kaaryaalayaala mundu bhari nirasanalu chepattam.
maa nirvirama prayatnaalu, aikyamgaa undaalanna rashtra prajala sankalpam neraveraka povataniki ekaika kaaranam rendu mukhya jaateeya paarteelayina congress, bhaama.ja.paa., kummakku kaavatam. tama rajakeeya prayojanaala kosam ee rendu paarteelu chesina ee kutra telugu prajala manassulanu saasvatamgaa gaayaparichindi. parlament loo vibhajana billu aamodam pondina teeru prapanchavyaaptamgaa unna telugu prajalandarinee teevramayina aavedanaku, avamaanaaniki gurichesindi. tama jaati vicchittiki kaarakulandaripainaa prateekaara bhaavanalanu ragilchindi.
jaateeya paarteelaina congress, bhaama.ja.paa.laku telugu gadda meeda rajakeeya puttagatulu lekunda cheyyali. ee paarteelanunchi potiki nilabadina abhyardhulaku depazit dakkakunda chuse bhaadyata telugu prajalandaridi.
visalandhra mahasabha rashtra vibhajana nirnayaanni nirasistondi. mana rashtra vibhajanaku avalambhinchina vidhaanam oka dushta saampradaayaaniki naandi palikindi. ituvanti niyantrutva aprajaaswaamika teeru ippatikayina arikattakapothe adhi desha vicchittiki daari teestundi.
mana rashtra vibhajana jaateeya paarteela kutralo oka chedu aarambham matrame. rajadhani, neellu , nidhula pampakaala vishayaalalo telugu prajala madhyana vidveshaalu vibhedaalu srushtinchi telugu jaatini marinta balaheena parachataaniki jaateeya paarteelu marinni kutantraalu pannatam tadhyam. kabatti telugu prajalandaruu apramattamgaa undaali.
telugu jaati prastuta dusthitiki kaaranam kendra prabhutvaaniki kattabettabadina aparimita adhikaaram ani grahinchi rashtra paripaalanalo kendra prabhutva bhoomikanu niyantrinchaali. kendra prabhutvam desha bhadrata, videshee vyavahaaraala vanti moulika paripalana amsalake parimitam kavali. kabatti, telugu prajalu swayam pratipattikai poradali. mana poratam itara bhasha jaatulaku sphurthy kavali.